Qonun ijodkorligi hamda parlament nazorati jarayonlari yanada takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida

1-modda. O‘zbekiston Respublikasining 2002-yil 12-dekabrda qabul qilingan “O‘zbekiston Respublikasi Oliy Majlisining Senati to‘g‘risida”gi 432-II-sonli Konstitutsiyaviy Qonuni (O‘zbekiston Respublikasi Oliy Majlisining Axborotnomasi, 2002-yil, № 12, 213-modda; 2003-yil, № 5, 67-modda; O‘zbekiston Respublikasi Oliy Majlisi palatalarining Axborotnomasi, 2011-yil, № 4, 101-modda; 2014-yil, № 4, 86-modda; 2015-yil, № 12, 452-modda; 2016-yil, № 9, 276-modda; 2017-yil, № 6, 300-modda, № 9, 510-modda; 2018-yil, № 1, 4-modda; 2019-yil, № 2, 47-modda, № 3, 162-modda, № 5, 261-modda, № 8, 468-modda, № 9, 588-modda) 12-moddasining uchinchi qismi quyidagi mazmundagi jumla bilan to‘ldirilsin:
 “Parlament so‘roviga, senator so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”.
 2-modda. O‘zbekiston Respublikasining 2002-yil 12-dekabrda qabul qilingan “O‘zbekiston Respublikasi Oliy Majlisining Qonunchilik palatasi to‘g‘risida”gi 434-II-sonli Konstitutsiyaviy Qonuniga (O‘zbekiston Respublikasi Oliy Majlisining Axborotnomasi, 2002-yil, № 12, 215-modda; 2003-yil, № 5, 67-modda; O‘zbekiston Respublikasi Oliy Majlisi palatalarining Axborotnomasi, 2007-yil, № 4, 163-modda, № 7, 326-modda; 2008-yil, № 12, 637-modda; 2011-yil, № 4, 101-modda; 2014-yil, № 4, 86-modda; 2015-yil, № 12, 452-modda; 2016-yil, № 9, 276-modda; 2017-yil, № 9, 510-modda; 2018-yil, № 1, 4-modda; 2019-yil, № 3, 162-modda, № 5, 261-modda, № 8, 468-modda, № 9, 588-modda) quyidagi qo‘shimcha va o‘zgartish kiritilsin: 
 1) 12-moddaning uchinchi qismi quyidagi mazmundagi jumla bilan to‘ldirilsin:
 “Parlament so‘roviga, Qonunchilik palatasi deputatining so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”;
 2) 15-moddaning matni quyidagi tahrirda bayon etilsin:
 “Qonunchilik palatasi Spikerining o‘rinbosarlari Qonunchilik palatasi deputatlari orasidan yashirin ovoz berish orqali deputatlar umumiy sonining ko‘pchilik ovozi bilan Qonunchilik palatasining vakolati muddatiga saylanadi. Qonunchilik palatasi Spikerining o‘rinbosarligiga nomzodlar ko‘rsatish va saylash tartibi qonunda hamda Qonunchilik palatasi Reglamentida belgilanadi.
 Qonunchilik palatasi Spikerining birinchi o‘rinbosari o‘z vazifalarini bajarish davrida siyosiy partiyaga a’zolikni to‘xtatib turadi hamda fraksiya tarkibiga kirishi mumkin emas.
 Qonunchilik palatasi Spikerining birinchi o‘rinbosari Qonunchilik palatasi qo‘mitalarining tarkibiga saylanishi mumkin emas. 
 Qonunchilik palatasida tuzilgan fraksiya o‘z vakili Qonunchilik palatasi Spikerining o‘rinbosari lavozimlaridan birini egallashida kafolatli huquqqa ega.
 Qonunchilik palatasi Spikerining o‘rinbosarini saylash uchun fraksiya, qoida tariqasida, o‘z fraksiyasi rahbarining nomzodini kiritadi.
 Qonunchilik palatasi Spikerining o‘rinbosari Qonunchilik palatasi qo‘mitalaridan birining tarkibiga saylanishi mumkin.
 Qonunchilik palatasi Spikerining birinchi o‘rinbosari xalqaro parlament tashkilotlari bilan aloqalarni rivojlantirishni amalga oshiradi, boshqa davlatlarning parlamentlari va xalqaro parlament tashkilotlari bilan hamkorlik bo‘yicha parlamentlararo guruhlar, komissiyalar, qo‘mitalar, ishchi guruhlar va boshqa tuzilmalar faoliyatini muvofiqlashtiradi, parlamentlararo diplomatiyani rivojlantirishni amalga oshiradi, xalqaro shartnomalarning hukumat tomonidan bajarilishini nazorat qilishga doir ishlarni tashkil etadi, shuningdek vazifalar taqsimotiga binoan tashkiliy va boshqa vazifalarni bajaradi.
 Qonunchilik palatasi Spikerining o‘rinbosarlari Qonunchilik palatasi Spikerining topshirig‘iga binoan uning ayrim vazifalarini bajaradi. 
 Qonunchilik palatasining Spikeri yo‘qligida yoki u o‘z vazifalarini amalga oshirishi mumkin bo‘lmagan hollarda uning vazifalarini Qonunchilik palatasi Spikerining birinchi o‘rinbosari, u yo‘qligida esa Qonunchilik palatasi Spikerining o‘rinbosarlaridan biri bajarib turadi”.
 3-modda. O‘zbekiston Respublikasining 2003-yil 29-avgustda qabul qilingan “O‘zbekiston Respublikasi Oliy Majlisi Qonunchilik palatasining Reglamenti to‘g‘risida”gi 522-II-sonli Qonuniga (O‘zbekiston Respublikasi Oliy Majlisining Axborotnomasi, 2003-yil, № 9-10, 136-modda; O‘zbekiston Respublikasi Oliy Majlisi palatalarining Axborotnomasi, 2007-yil, № 4, 163-modda, № 7, 326-modda; 2008-yil, № 12, 637-modda; 2009-yil, № 4, 136-modda; 2011-yil, № 4, 101-modda; 2013-yil, № 4, 95-modda; 2014-yil, № 4, 86-modda, № 5, 130-modda; 2015-yil, № 12, 452-modda; 2016-yil, № 9, 276-modda; 2017-yil, № 6, 300-modda, № 9, 510-modda; 2018-yil, № 1, 4-modda, № 4, 224-modda, № 7, 431-modda; 2019-yil, № 1, 1-modda, № 3, 157-modda, № 5, 261, 265-moddalar, № 8, 468-modda, № 9, 588-modda, № 12, 884-modda) quyidagi o‘zgartish va qo‘shimchalar kiritilsin: 
 1) 7-moddaning ikkinchi qismi quyidagi tahrirda bayon etilsin: 
 “Qonunchilik palatasi Spikeri va Qonunchilik palatasi Spikerining birinchi o‘rinbosari Qonunchilik palatasi qo‘mitalarining tarkibiga saylanishi mumkin emas”;
 2) 9-moddaning beshinchi qismi quyidagi tahrirda bayon etilsin:
 “Qonunchilik palatasi Spikeri va Qonunchilik palatasi Spikerining birinchi o‘rinbosari o‘z vazifalarini bajarish davrida siyosiy partiyaga a’zolikni to‘xtatib turadi va fraksiya tarkibiga kirishi mumkin emas”;
 3) 15-moddaning:
 ikkinchi, uchinchi va to‘rtinchi qismlari quyidagi tahrirda bayon etilsin:
 “Qonun loyihasini Qonunchilik palatasi majlislarida birinchi o‘qishda ko‘rib chiqish chog‘ida uni qabul qilish zarurati, qonun loyihasining konsepsiyasi, uning O‘zbekiston Respublikasi Konstitutsiyasi va qonunlariga muvofiqligi, shuningdek qonunni amalga oshirish bilan bog‘liq xarajatlar hamda moliyalashtirish manbalari to‘g‘risidagi masala muhokama qilinadi. Birinchi o‘qishdagi qonun loyihasi yuzasidan ma’ruza bilan, qoida tariqasida, qonunchilik tashabbusi huquqi subyekti yoki uning vakili, keyingi o‘qishlarda esa mas’ul qo‘mita vakili so‘zga chiqadi.
 Mas’ul qo‘mita birinchi hamda keyingi o‘qishlarda fraksiyalarning fikrlari va takliflarini deputatlarga yetkazishi shart.
 Fraksiyalarning qonun loyihasi bo‘yicha fikrlari va takliflari majburiy tarzda hamda har tomonlama muhokama qilinishi lozim”;
 o‘n ikkinchi qismdagi “boblar yoki bo‘limlar bo‘yicha” degan so‘zlar “boblar yoki bo‘limlar bo‘yicha, shuningdek bir necha moddalar bo‘yicha bir vaqtning o‘zida” degan so‘zlar bilan almashtirilsin;
 4) 32-moddaning yettinchi qismi quyidagi mazmundagi jumla bilan to‘ldirilsin:
 “Parlament so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”;
 5) 321-moddaning ikkinchi qismi quyidagi mazmundagi jumla bilan to‘ldirilsin:
 “Qonunchilik palatasi deputatining so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”;
 6) 331-modda quyidagi tahrirda bayon etilsin:
 “331-modda. Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish 
 Qonunchilik palatasi zarur bo‘lgan hollarda o‘zining majlisida hukumat a’zolarining davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitishi mumkin.
 Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish to‘g‘risidagi masala fraksiyalar tashabbusiga ko‘ra Qonunchilik palatasi tomonidan ko‘rib chiqiladi. 
 Qonunchilik palatasi O‘zbekiston Respublikasi sog‘liqni saqlash vazirining o‘z faoliyati to‘g‘risidagi axborotini Fuqarolarning sog‘lig‘ini saqlash masalalari qo‘mitasida dastlabki tarzda ko‘rib chiqqan holda yiliga ikki marta eshitadi.
 Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish to‘g‘risida Qonunchilik palatasi qaror qabul qiladi. Hukumat a’zolarini eshitish to‘g‘risidagi Qonunchilik palatasi qarori oldindan O‘zbekiston Respublikasi Vazirlar Mahkamasiga, davlat organlari, xo‘jalik boshqaruvi organlari rahbarlarining axborotini eshitish to‘g‘risidagi qarori esa tegishli davlat organiga, xo‘jalik boshqaruvi organiga yuboriladi.
 Hukumat a’zolarining, davlat organlari, xo‘jalik boshqaruvi organlari rahbarlarining axborotini eshitish yakunlari bo‘yicha Qonunchilik palatasi qaror qabul qiladi, unda tegishincha hukumat a’zolarining, davlat organlari, xo‘jalik boshqaruvi organlari rahbarlarining faoliyati samaradorligini oshirishga qaratilgan takliflar bo‘lishi, shuningdek ularning ishiga baho berilishi mumkin.
 Hukumat a’zolarining axborotini eshitish yakunlari bo‘yicha qabul qilingan Qonunchilik palatasi qarori O‘zbekiston Respublikasi Vazirlar Mahkamasiga yuboriladi, davlat organlari, xo‘jalik boshqaruvi organlari rahbarlarining axborotini eshitish yakunlari bo‘yicha qarori esa tegishli davlat organiga, xo‘jalik boshqaruvi organiga yuboriladi”;
 7) 336-moddaning matni quyidagi tahrirda bayon etilsin:
 “Jamiyat va davlatning eng muhim manfaatlariga daxl qiluvchi, mamlakat xavfsizligi asoslariga, uning barqaror rivojlanishiga salbiy ta’sir ko‘rsatishi mumkin bo‘lgan muayyan faktlarni yoki voqealarni o‘rganish maqsadida Qonunchilik palatasining qarori bilan parlament tekshiruvi o‘tkazilishi mumkin.
 Qonunchilik palatasi parlament tekshiruvini o‘tkazish uchun Qonunchilik palatasi deputatlari orasidan komissiya tuzadi.
 Komissiya parlament tekshiruvini o‘tkazishda quyidagilarga haqli:
 davlat organlarining, xo‘jalik boshqaruvi organlarining vakillarini, mutaxassislarni, ekspertlarni va olimlarni komissiya ishiga jalb etishga;
 davlat organlaridan, xo‘jalik boshqaruvi organlaridan, boshqa tashkilotlardan, shuningdek fuqarolardan zarur ma’lumotlarni so‘rab olishga;
 davlat organlarining, xo‘jalik boshqaruvi organlarining, boshqa tashkilotlarning mansabdor shaxslarini, shuningdek fuqarolarni tushuntirishlar berish uchun taklif etishga.
 Komissiya Qonunchilik palatasining qaroriga muvofiq boshqa huquqlarga ham ega bo‘lishi mumkin.
 Komissiya bajarilgan ishlar to‘g‘risida Qonunchilik palatasi tomonidan belgilangan muddatda uni xabardor qiladi.
 Parlament tekshiruvi O‘zbekiston Respublikasi Oliy Majlisi palatalarining qo‘shma qarori bilan ham o‘tkazilishi mumkin”.
 4-modda. O‘zbekiston Respublikasining 2003-yil 29-avgustda qabul qilingan “O‘zbekiston Respublikasi Oliy Majlisi Senatining Reglamenti to‘g‘risida”gi 523-II-sonli Qonuniga (O‘zbekiston Respublikasi Oliy Majlisining Axborotnomasi, 2003-yil, № 9-10, 137-modda; O‘zbekiston Respublikasi Oliy Majlisi palatalarining Axborotnomasi, 2007-yil, № 4, 163-modda; 2009-yil, № 4, 136-modda; 2011-yil, № 4, 101-modda; 2014-yil, № 4, 86-modda; 2015-yil, № 12, 452-modda; 2016-yil, № 9, 276-modda; 2017-yil, № 6, 300-modda, № 9, 510-modda; 2018-yil, № 1, 4-modda, № 4, 224-modda, № 7, 431-modda; 2019-yil, № 1, 1-modda, № 2, 47-modda, № 3, 157-modda, № 5, 261, 265-moddalar, № 8, 468-modda, № 12, 884-modda) quyidagi qo‘shimcha va o‘zgartishlar kiritilsin: 
 1) 31-moddaning yettinchi qismi quyidagi mazmundagi jumla bilan to‘ldirilsin:
 “Parlament so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”;
 2) 311-moddaning ikkinchi qismi quyidagi mazmundagi jumla bilan to‘ldirilsin:
 “Senator so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”;
 3) 321-modda quyidagi tahrirda bayon etilsin:
 “321-modda. Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish
 Senat zarur bo‘lgan hollarda o‘z majlisida hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitishi mumkin.
 Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish to‘g‘risidagi masala Senat tomonidan qo‘mitalarning tashabbusiga ko‘ra ko‘rib chiqiladi. 
 Senat O‘zbekiston Respublikasi ichki ishlar vazirining huquqbuzarliklarning oldini olish va ularning profilaktikasi holati to‘g‘risidagi axborotini Mudofaa va xavfsizlik masalalari qo‘mitasida dastlabki tarzda ko‘rib chiqqan holda, shuningdek O‘zbekiston Respublikasi tashqi ishlar vazirining o‘z faoliyati haqidagi axborotini Xalqaro munosabatlar, tashqi iqtisodiy aloqalar, xorijiy investitsiyalar va turizm masalalari qo‘mitasida dastlabki tarzda ko‘rib chiqqan holda yiliga ikki marta eshitadi.
 Senat har yili O‘zbekiston Respublikasi adliya vazirining davlat organlari va tashkilotlarining norma ijodkorligi faoliyati va huquqni qo‘llash amaliyotining holati to‘g‘risidagi axborotini Sud-huquq masalalari va korrupsiyaga qarshi kurashish qo‘mitasida dastlabki tarzda ko‘rib chiqqan holda eshitadi.
 Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish to‘g‘risida Senat qaror qabul qiladi. Hukumat a’zolarini eshitish to‘g‘risidagi Senat qarori oldindan O‘zbekiston Respublikasi Vazirlar Mahkamasiga, davlat organlari, xo‘jalik boshqaruvi organlari rahbarlarining axborotini eshitish to‘g‘risidagi qarori esa tegishli davlat organiga, xo‘jalik boshqaruvi organiga yuboriladi.
 Hukumat a’zolarining, davlat organlari, xo‘jalik boshqaruvi organlari rahbarlarining axborotini eshitish yakunlari bo‘yicha Senat qaror qabul qiladi, unda tegishincha hukumat a’zolarining, davlat organlari, xo‘jalik boshqaruvi organlari rahbarlarining faoliyati samaradorligini oshirishga qaratilgan takliflar bo‘lishi, shuningdek ularning ishiga baho berilishi mumkin.
 Hukumat a’zolarining axborotini eshitish yakunlari bo‘yicha qabul qilingan Senat qarori O‘zbekiston Respublikasi Vazirlar Mahkamasiga yuboriladi, davlat organlari, xo‘jalik boshqaruvi organlari rahbarlarining axborotini eshitish yakunlari bo‘yicha qarori esa tegishli davlat organiga, xo‘jalik boshqaruvi organiga yuboriladi”;
 4) 327-moddaning matni quyidagi tahrirda bayon etilsin:
 “Jamiyat va davlatning eng muhim manfaatlariga daxl qiluvchi, mamlakat xavfsizligi asoslariga, uning barqaror rivojlanishiga salbiy ta’sir ko‘rsatishi mumkin bo‘lgan muayyan faktlarni yoki voqealarni o‘rganish maqsadida Senatning qarori bilan parlament tekshiruvi o‘tkazilishi mumkin.
 Senat parlament tekshiruvini o‘tkazish uchun Senat a’zolari orasidan komissiya tuzadi.
 Komissiya parlament tekshiruvini o‘tkazishda quyidagilarga haqli:
 davlat organlarining, xo‘jalik boshqaruvi organlarining vakillarini, mutaxassislarni, ekspertlarni va olimlarni komissiya ishiga jalb etishga;
 davlat organlaridan, xo‘jalik boshqaruvi organlaridan, boshqa tashkilotlardan, shuningdek fuqarolardan zarur ma’lumotlarni so‘rab olishga;
 davlat organlarining, xo‘jalik boshqaruvi organlarining, boshqa tashkilotlarning mansabdor shaxslarini, shuningdek fuqarolarni tushuntirishlar berish uchun taklif etishga.
 Komissiya Senatning qaroriga muvofiq boshqa huquqlarga ham ega bo‘lishi mumkin.
 Komissiya bajarilgan ishlar to‘g‘risida Senat tomonidan belgilangan muddatda uni xabardor qiladi.
 Parlament tekshiruvi O‘zbekiston Respublikasi Oliy Majlisi palatalarining qo‘shma qarori bilan ham o‘tkazilishi mumkin”.
 5-modda. O‘zbekiston Respublikasining 2004-yil 2-dekabrda qabul qilingan “O‘zbekiston Respublikasi Oliy Majlisi Qonunchilik palatasi deputatining va Senati a’zosining maqomi to‘g‘risida”gi 704-II-sonli Qonuni (O‘zbekiston Respublikasi Oliy Majlisining Axborotnomasi, 2005-yil, № 1, 8-modda; O‘zbekiston Respublikasi Oliy Majlisi palatalarining Axborotnomasi, 2008-yil, № 12, 637-modda; 2015-yil, № 12, 452-modda; 2017-yil, № 9, 510-modda; 2019-yil, № 5, 261-modda, № 9, 588-modda, № 12, 880-modda) 10-moddasining birinchi va ikkinchi qismlari quyidagi tahrirda bayon etilsin: 
 “Deputat davlat organlarining, xo‘jalik boshqaruvi organlarining mansabdor shaxslariga, qoida tariqasida, tegishli saylov okrugi saylovchilarining huquqlarini va qonuniy manfaatlarini ta’minlash bilan bog‘liq masalalar yuzasidan, senator esa tegishli hududlarning manfaatlari bilan bog‘liq masalalar yuzasidan asoslantirilgan tushuntirish berish yoki nuqtai nazarini bayon etish talabi bilan so‘rov yuborishga haqli.
 Davlat organlarining, xo‘jalik boshqaruvi organlarining mansabdor shaxslari deputat, senator so‘roviga, agar boshqa muddat belgilangan bo‘lmasa, so‘rov olingan kundan e’tiboran o‘n kundan kechiktirmay yozma javob yuboradi. Deputat yoki senator so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”.
 6-modda. O‘zbekiston Respublikasining 2004-yil 2-dekabrda qabul qilingan “Xalq deputatlari viloyat, tuman va shahar Kengashi deputatining maqomi to‘g‘risida”gi 706-II-sonli Qonuni (O‘zbekiston Respublikasi Oliy Majlisining Axborotnomasi, 2005-yil, № 1, 10-modda, O‘zbekiston Respublikasi Oliy Majlisi palatalarining Axborotnomasi, 2018-yil, № 4, 224-modda; 2019-yil, № 9, 588-modda) 8-moddasining ikkinchi qismi quyidagi mazmundagi jumla bilan to‘ldirilsin:
 “Deputat so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”.
 7-modda. O‘zbekiston Respublikasining 2006-yil 11-oktabrda qabul qilingan “Qonun loyihalarini tayyorlash va O‘zbekiston Respublikasi Oliy Majlisining Qonunchilik palatasiga kiritish tartibi to‘g‘risida”gi O‘RQ-60-sonli Qonuniga (O‘zbekiston Respublikasi Oliy Majlisi palatalarining Axborotnomasi, 2006-yil, № 10, 537-modda; 2014-yil, № 5, 130-modda; 2017-yil, № 9, 510-modda; 2018-yil, № 1, 1, 4-moddalar; 2019-yil, № 5, 261-modda) quyidagi o‘zgartishlar va qo‘shimcha kiritilsin:
 1) 5-moddaning matni quyidagi tahrirda bayon etilsin:
 “Qoraqalpog‘iston Respublikasi Jo‘qorg‘i Kengesi, O‘zbekiston Respublikasi Vazirlar Mahkamasi, O‘zbekiston Respublikasi Konstitutsiyaviy sudi, O‘zbekiston Respublikasi Oliy sudi Qonunchilik palatasida o‘zi kiritgan qonun loyihasi ko‘rib chiqilayotganda ishtirok etish uchun, shu jumladan qonun loyihasini Qonunchilik palatasi majlisida birinchi o‘qishda ko‘rib chiqish chog‘ida, qoida tariqasida, ma’ruza bilan so‘zga chiqish uchun o‘z vakilini tayinlaydi. Qonunchilik tashabbusi huquqining boshqa subyektlari ham (Qonunchilik palatasi deputatlaridan tashqari) qonun loyihasi Qonunchilik palatasida ko‘rib chiqilayotganda ishtirok etish, shu jumladan qonun loyihasini Qonunchilik palatasi majlisida birinchi o‘qishda ko‘rib chiqish chog‘ida, qoida tariqasida, ma’ruza bilan so‘zga chiqish uchun o‘z vakilini tayinlashi mumkin”;
 2) 26-modda:
 birinchi qismining ikkinchi jumlasi chiqarib tashlansin;
 quyidagi mazmundagi to‘rtinchi qism bilan to‘ldirilsin:
 “Qonun loyihasini Qonunchilik palatasiga kiritish to‘g‘risidagi qarorda qonunchilik tashabbusi huquqi subyektining vakili ko‘rsatiladi, u qonun loyihasini Qonunchilik palatasida ko‘rib chiqish chog‘ida ishtirok etadi. Qarorda qonunchilik tashabbusi huquqi subyektining qonun loyihasini birinchi o‘qishda ko‘rib chiqish chog‘ida ma’ruza bilan so‘zga chiqadigan vakili ham ko‘rsatiladi (bundan qonunchilik tashabbusi huquqi subyekti shaxsan so‘zga chiqadigan hollar mustasno)”; 
 to‘rtinchi qismi beshinchi qism deb hisoblansin.
 8-modda. O‘zbekiston Respublikasining 2016-yil 11-aprelda qabul qilingan “Parlament nazorati to‘g‘risida”gi O‘RQ-403-sonli Qonuniga (O‘zbekiston Respublikasi Oliy Majlisi palatalarining Axborotnomasi, 2016-yil, № 4, 123-modda; 2017-yil № 6, 300-modda; 2018-yil, № 1, 4-modda, № 4, 224-modda; 2019-yil, № 1, 1-modda, № 3, 157-modda, № 5, 261, 265-moddalar, № 9, 588-modda, № 12, 884-modda) quyidagi o‘zgartish va qo‘shimchalar kiritilsin:
 1) 5-modda birinchi qismining oltinchi xatboshisi quyidagi tahrirda bayon etilsin:
 “Qonunchilik palatasi, Senat majlislarida hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish”; 
 2) 10-modda quyidagi tahrirda bayon etilsin:
 “10-modda. Qonunchilik palatasi, Senat majlislarida hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish
 Qonunchilik palatasi, Senat zarur bo‘lgan hollarda, o‘z majlislarida hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitishi mumkin.
 Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish to‘g‘risidagi masalasi Qonunchilik palatasi tomonidan fraksiyalar tashabbusiga ko‘ra, Senat tomonidan esa qo‘mitalarning tashabbusiga ko‘ra ko‘rib chiqiladi.
 Qonunchilik palatasi O‘zbekiston Respublikasi sog‘liqni saqlash vazirining o‘z faoliyati to‘g‘risidagi axborotini Fuqarolarning sog‘lig‘ini saqlash masalalari qo‘mitasida dastlabki tarzda ko‘rib chiqqan holda yiliga ikki marta eshitadi.
 Senat O‘zbekiston Respublikasi ichki ishlar vazirining huquqbuzarliklarning oldini olish va ularning profilaktikasi holati to‘g‘risidagi axborotini Mudofaa va xavfsizlik masalalari qo‘mitasida dastlabki tarzda ko‘rib chiqqan holda, shuningdek O‘zbekiston Respublikasi tashqi ishlar vazirining o‘z faoliyati haqidagi axborotini Xalqaro munosabatlar, tashqi iqtisodiy aloqalar, xorijiy investitsiyalar va turizm masalalari qo‘mitasida dastlabki tarzda ko‘rib chiqqan holda yiliga ikki marta eshitadi.
 Senat har yili O‘zbekiston Respublikasi adliya vazirining davlat organlari va tashkilotlarining norma ijodkorligi faoliyati va huquqni qo‘llash amaliyotining holati to‘g‘risidagi axborotini Sud-huquq masalalari va korrupsiyaga qarshi kurashish qo‘mitasida dastlabki tarzda ko‘rib chiqqan holda eshitadi.
 Hukumat a’zolarining, davlat organlari, xo‘jalik boshqaruvi organlari rahbarlarining o‘z faoliyatiga doir masalalar yuzasidan axborotini eshitish to‘g‘risida Qonunchilik palatasi, Senat qaror qabul qiladi. Hukumat a’zolarini eshitish to‘g‘risidagi Qonunchilik palatasi, Senat qarori oldindan O‘zbekiston Respublikasi Vazirlar Mahkamasiga, davlat organlari, xo‘jalik boshqaruvi organlari rahbarlarining axborotini eshitish to‘g‘risidagi qarori esa tegishli davlat organiga, xo‘jalik boshqaruvi organiga yuboriladi.
 Hukumat a’zolarining, davlat organlari, xo‘jalik boshqaruvi organlari rahbarlarining axborotini eshitish yakunlari bo‘yicha Qonunchilik palatasi, Senat qaror qabul qiladi, unda tegishincha hukumat a’zolarining, davlat organlari, xo‘jalik boshqaruvi organlari rahbarlarining faoliyati samaradorligini oshirishga qaratilgan takliflar bo‘lishi, shuningdek ularning ishiga baho berilishi mumkin.
 Hukumat a’zolarining axborotini eshitish yakunlari bo‘yicha qabul qilingan Qonunchilik palatasi, Senat qarori O‘zbekiston Respublikasi Vazirlar Mahkamasiga yuboriladi, davlat organlari, xo‘jalik boshqaruvi organlari rahbarlarining axborotini eshitish yakunlari bo‘yicha qarori esa tegishli davlat organiga, xo‘jalik boshqaruvi organiga yuboriladi”;
 3) 14-moddaning to‘rtinchi qismi quyidagi mazmundagi jumla bilan to‘ldirilsin:
 “Parlament so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”;
 4) 15-moddaning ikkinchi qismi quyidagi mazmundagi jumla bilan to‘ldirilsin:
 “Qonunchilik palatasi deputatining, Senat a’zosining so‘roviga javob o‘z nomiga so‘rov yuborilgan mansabdor shaxs yoki uning vazifalarini vaqtincha bajarayotgan shaxs tomonidan imzolanadi”;
 5) 18-moddaning matni quyidagi tahrirda bayon etilsin:
 “Jamiyat va davlatning eng muhim manfaatlariga daxl qiluvchi, mamlakat xavfsizligi asoslariga, uning barqaror rivojlanishiga salbiy ta’sir ko‘rsatishi mumkin bo‘lgan muayyan faktlarni yoki voqealarni o‘rganish maqsadida Qonunchilik palatasining, Senatning qarori bilan parlament tekshiruvi o‘tkazilishi mumkin.
 Qonunchilik palatasi, Senat parlament tekshiruvini o‘tkazish uchun tegishincha Qonunchilik palatasi deputatlari, Senat a’zolari orasidan komissiya tuzadi.
 Komissiya parlament tekshiruvini o‘tkazishda quyidagilarga haqli:
 davlat organlarining, xo‘jalik boshqaruvi organlarining vakillarini, mutaxassislarni, ekspertlarni va olimlarni komissiya ishiga jalb etishga;
 davlat organlaridan, xo‘jalik boshqaruvi organlaridan, boshqa tashkilotlardan, shuningdek fuqarolardan zarur ma’lumotlarni so‘rab olishga;
 davlat organlarining, xo‘jalik boshqaruvi organlarining, boshqa tashkilotlarning mansabdor shaxslarini, shuningdek fuqarolarni tushuntirishlar berish uchun taklif qilishga.
 Komissiya Qonunchilik palatasining, Senatning qaroriga muvofiq boshqa huquqlarga ham ega bo‘lishi mumkin.
 Komissiya tegishincha Qonunchilik palatasini yoki Senatni bajarilgan ishlar to‘g‘risida Qonunchilik palatasi, Senat tomonidan belgilangan muddatda xabardor qiladi.
 Parlament tekshiruvi Oliy Majlis palatalarining qo‘shma qarori bilan ham o‘tkazilishi mumkin”.
 9-modda. O‘zbekiston Respublikasi Vazirlar Mahkamasi:
 hukumat qarorlarini ushbu Qonunga muvofiqlashtirsin;
 davlat boshqaruvi organlari ushbu Qonunga zid bo‘lgan o‘z normativ-huquqiy hujjatlarini qayta ko‘rib chiqishlari va bekor qilishlarini ta’minlasin;
 ushbu Qonunning ijrosini, ijrochilarga yetkazilishini hamda mohiyati va ahamiyati aholi o‘rtasida tushuntirilishini ta’minlasin.
 10-modda. Ushbu Qonun rasmiy e’lon qilingan kundan e’tiboran kuchga kiradi.